
ИЗМЕНЕНИЯ
Комисията по правата на жените и равенството между половете представя на водещата комисия по външни работи следното:
<RepeatBlock-Amend><Amend>Изменение		<NumAm>1</NumAm>
<DocAmend>Предложение за резолюция</DocAmend>
<Article>Съображение Ж (ново)</Article>
	

	Предложение за резолюция
	Изменение

	
	Ж. 	като има предвид, че миграционният контекст, обусловен от бедността, увеличава излагането на жените на насилие, включително на сексуално насилие; като има предвид, че според Върховния комисар на ООН за бежанците 90% от жените мигранти, пътуващи по средиземноморския маршрут, са жертви на изнасилване от страна на контрабандисти или на други мигранти1a;

	
	____________________

	
	1a Новини от ООН, „Women forced to flee their homes face increased risks of sexual violence, UNHCR warns“ (Жените, принудени да напуснат домовете си, са изправени пред повишен риск от сексуално насилие, предупреждава ВКБООН), https://news.un.org/fr/story/2024/11/1150996.



Or. <Original>{EN}en</Original>
</Amend>
<Amend>Изменение		<NumAm>2</NumAm>
<DocAmend>Предложение за резолюция</DocAmend>
<Article>Съображение З (ново)</Article>
	

	Предложение за резолюция
	Изменение

	
	З. 	като има предвид, че все по-голям брой жени и момичета в ЕС живеят с последиците от генитално осакатяване1a; като има предвид, че броят на изложените на риск момичета продължава да нараства всяка година – особено тези с произход от държави, в които се практикува гениталното осакатяване на жени, като Сомалия, Сенегал, Нигерия, Етиопия и Камерун – със значителен процент в Испания (9 – 15%), Дания (11 – 21%), Австрия (12 – 18%) и Люксембург (12 – 17%);

	
	____________________

	
	1a Европейски институт за равенство между половете, „Estimation of girls at risk of female genital mutilation in the European Union: Дания, Испания, Люксембург и Австрия“ (Оценка за броя на момичетата, изложени на риск от генитално осакатяване на жени в Европейския съюз), https://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austria. 


Or. <Original>{EN}en</Original>
</Amend>
<Amend>Изменение		<NumAm>3</NumAm>
<DocAmend>Предложение за резолюция</DocAmend>
<Article>Съображение И (ново)</Article>
	

	Предложение за резолюция
	Изменение

	
	И. 	като има предвид, че принудителните бракове1a продължават да бъдат широко разпространени в няколко региона по света, особено в Субсахарска, Западна и Централна Африка; като има предвид, че все по-често се съобщава за тази практика в рамките на мигрантските общности в Европа, особено сред момичетата с произход от държави, в които тя е обичайна и законна;

	
	____________________

	
	1a ООН, „Child and forced marriage, including in humanitarian contexts“ (Детски и принудителни бракове, включително в ситуации на хуманитарна криза), https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Изменение		<NumAm>4</NumAm>
<DocAmend>Предложение за резолюция</DocAmend>
<Article>Съображение Й (ново)</Article>
	

	Предложение за резолюция
	Изменение

	
	Й.	 като има предвид, че данните показват, че разпадането на семейството и липсата на стабилни семейни структури излагат непропорционално жените и децата на социална и икономическа уязвимост, подкопават тяхната безопасност, благосъстояние и възможности, отслабват социалното сближаване и водят до политическа нестабилност1a;

	
	____________________

	
	1a Организация за икономическо сътрудничество и развитие, „OECD Family Database“ (База данни на ОИСР за семейството), https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Изменение		<NumAm>5</NumAm>
<DocAmend>Предложение за резолюция</DocAmend>
<Article>Съображение К (ново)</Article>
	

	Предложение за резолюция
	Изменение

	
	К. 	като има предвид, че християнските общности продължават да бъдат най-преследваната религиозна група в световен мащаб, като жените и момичетата често са обект на сексуално насилие и насилствено обръщане в друга вяра1a;

	
	____________________

	
	1a Open Doors, „Worldwide: Insecurity – The Gender Report 2024“ (По света: Несигурност – доклад относно половете за 2024 г.), https://www.opendoors.org/en-US/research-reports/articles/stories/Worldwide-Insecurity-The-Gender-Report-2024/. 


Or. <Original>{EN}en</Original>
</Amend>
<Amend>Изменение		<NumAm>6</NumAm>
<DocAmend>Предложение за резолюция</DocAmend>
<Article>Съображение Л (ново)</Article>
	

	Предложение за резолюция
	Изменение

	
	Л.	като има предвид, че селективният аборт въз основа на пола на нероденото дете продължава да засяга милиони момичета по света, като в Индия и Китай се наблюдава значителен дисбаланс в съотношението между половете; като има предвид, че тази практика не само подкопава основното право на живот, но и представлява форма на дискриминация, основана на пола;


Or. <Original>{EN}en</Original>
</Amend>
<Amend>Изменение		<NumAm>7</NumAm>
<DocAmend>Предложение за резолюция</DocAmend>
<Article>Съображение М (ново)</Article>
	

	Предложение за резолюция
	Изменение

	
	М. 	като има предвид, че принудителният аборт и абортът под заплаха представляват тежки нарушения на основните права на човека и форма на насилие срещу жените, като лишават майките от тяхното достойнство, а неродените деца – от правото им на живот; като има предвид, че тази практика не само подкопава майчинството и семейството, но и разкрива опасните последици от третирането на човешкия живот като стока за еднократна употреба;


Or. <Original>{EN}en</Original>
</Amend>
<Amend>Изменение		<NumAm>8</NumAm>
<DocAmend>Предложение за резолюция</DocAmend>
<Article>Съображение Н (ново)</Article>
	

	Предложение за резолюция
	Изменение

	
	Н. 	като има предвид, че Директива (ЕС) 2024/17121a включва експлоатацията на сурогатното майчинство, принудителните бракове и незаконното осиновяване в обхвата на практиките, представляващи трафик на хора; като има предвид, че специалният докладчик на ООН относно насилието над жени и момичета призна сурогатното майчинство като форма на икономическо, психологическо, физическо и репродуктивно насилие срещу жени в своя доклад относно насилието срещу жени и момичета (A/80/158)1б;

	
	____________________

	
	1а Директива (ЕС) 2024/1712 на Европейския парламент и на Съвета от 13 юни 2024 г. за изменение на Директива 2011/36/ЕС относно предотвратяването и борбата с трафика на хора и защитата на жертвите от него (ОВ L, 2024/1712, 24.6.2024 г., ELI: https://eur-lex.europa.eu/legal-content/BG/TXT/?uri=CELEX:32024L1712).
1b Общо събрание на ООН, „Violence against women and girls, its causes and consequences – Note by the Secretary-General“ (Насилието срещу жени и момичета – причини и последици – докладна записка на генералния секретар), 80-а сесия, https://docs.un.org/en/A/80/158. 


Or. <Original>{EN}en</Original>
</Amend>
<Amend>Изменение		<NumAm>9</NumAm>
<DocAmend>Предложение за резолюция</DocAmend>
<Article>Съображение О (ново)</Article>
	

	Предложение за резолюция
	Изменение

	
	О. 	като има предвид, че в доклада на специалния докладчик на ООН относно насилието срещу жени и момичета (A/HRC/59/47)1a се подчертава, че системното премахване на специфичните за пола език и категории в правото и политиките представлява пряко посегателство срещу жените, което отслабва тяхната защита и прикрива истинските причини за насилието и дискриминацията; като има предвид, че както е посочено в същия доклад, в няколко държави жените, отстояващи политическото значение на биологичния пол, се сблъскват с цензура, съдебен тормоз, загуба на работни места и доходи, отстраняване от социалните медии и забрана за изразяване, както и отказ от публикуване на техните научни изследвания, като някои от тях са оскърбени до степен да посягат на живота си, което сериозно подкопава безопасното и достойно участие на жените и момичетата в обществото;

	
	____________________

	
	1a UN Human Rights Council, „Sex-based violence against women and girls: new frontiers and emerging issues“ (Основано на пола насилие срещу жени и момичета: нови граници и нововъзникващи въпроси), 59-а сесия, https://www.ohchr.org/sites/default/files/documents/hrbodies/hrcouncil/sessions-regular/session59/advance-version/a-hrc-59-47-aev.pdf. 


Or. <Original>{EN}en</Original>
</Amend>
<Amend>Изменение		<NumAm>10</NumAm>
<DocAmend>Предложение за резолюция</DocAmend>
<Article>Параграф 1 a (нов)</Article>
	

	Предложение за резолюция
	Изменение

	
	1а. 	изразява съжаление, че докладът за основните права за 2025 г. на Агенцията на ЕС за основните права не разглежда преследването на християни, включително особената уязвимост на жените християнки;


Or. <Original>{EN}en</Original>
</Amend>
<Amend>Изменение		<NumAm>11</NumAm>
<DocAmend>Предложение за резолюция</DocAmend>
<Article>Параграф 4 a (нов)</Article>
	

	Предложение за резолюция
	Изменение

	
	4а.	призовава държавите членки да разработят и приложат политики, които укрепват семейния живот, защитават целостта на домакинствата и предоставят всеобхватна подкрепа на родителите, особено на майките, като ключова мярка за гарантиране на социалната стабилност, благосъстоянието на децата и правилното функциониране на демократичните общества;


Or. <Original>{EN}en</Original>
</Amend>
<Amend>Изменение		<NumAm>12</NumAm>
<DocAmend>Предложение за резолюция</DocAmend>
<Article>Параграф 25 a (нов)</Article>
	

	Предложение за резолюция
	Изменение

	
	25а. 	подчертава, че маршрутите за незаконна миграция, особено в Средиземно море, са се превърнали в среда, в която жените систематично са изложени на опасност от насилие, включително изнасилване и други форми на малтретиране; подчертава, че като толерира опасни и незаконни миграционни канали, ЕС косвено излага жените на такива рискове; поради това призовава за политики на равнището на ЕС, с цел ефективно разбиване на мрежите за контрабанда, предотвратяване на експлоатацията на транзитиращите жени и отдаване на приоритет по-скоро на сигурността и защитата, отколкото на предотвратяването на незаконното влизане;


Or. <Original>{EN}en</Original>
</Amend>
<Amend>Изменение		<NumAm>13</NumAm>
<DocAmend>Предложение за резолюция</DocAmend>
<Article>Параграф 26 a (нов)</Article>
	

	Предложение за резолюция
	Изменение

	
	26а. 	припомня, че ЕС трябва активно да осъжда принудителния аборт, аборта под заплаха и селективния аборт въз основа на пола като нарушения на основните права на човека; призовава държавите членки да прилагат ефективни мерки за защита на правото на живот на нероденото дете и за опазване на достойнството на жените;


Or. <Original>{EN}en</Original>
</Amend>
<Amend>Изменение		<NumAm>14</NumAm>
<DocAmend>Предложение за резолюция</DocAmend>
<Article>Параграф 26 б (нов)</Article>
	

	Предложение за резолюция
	Изменение

	
	26б. 	отново заявява, че се противопоставя на различните форми на трафик на хора и експлоатация на жените, включително експлоатацията на сурогатното майчинство, принудителните бракове и незаконното осиновяване; насърчава държавите членки да осъдят тези практики и да се борят срещу тях; приветства инициативата на Декларацията от Казабланка – международна група от експерти, изследователи, адвокати и лекари, които са изготвили предложение за международна конвенция за забрана на сурогатното майчинство в световен мащаб;


Or. <Original>{EN}en</Original>
</Amend>
<Amend>Изменение		<NumAm>15</NumAm>
<DocAmend>Предложение за резолюция</DocAmend>
<Article>Параграф 38 a (нов)</Article>
	

	Предложение за резолюция
	Изменение

	
	38а. 	изразява съжаление относно разрушителните последици от джендър идеологията и от заличаването на идентичността на жените, което подкопа техните права и защита, изложи ги на дискриминация и насилие и се отрази сериозно на емоционалното и психологическото им благосъстояние; призовава държавите членки да действат решително, за да възстановят яснотата в законодателството и политиката, да защитят категорията „жена“ и да гарантират безопасността и достойнството на жените;


Or. <Original>{EN}en</Original>
</Amend>
<Amend>Изменение		<NumAm>16</NumAm>
<DocAmend>Предложение за резолюция</DocAmend>
<Article>Параграф 39 a (нов)</Article>
	

	Предложение за резолюция
	Изменение

	
	39а. 	припомня, че нарастващото разпространение на гениталното осакатяване на жени и принудителните бракове сред момичетата с произход от държави, в които тези практики са законни, както и нарастващият брой случаи в мигрантските общности в Европа, за които се съобщава, представляват сериозна заплаха за благосъстоянието и безопасността на жените и момичетата; подчертава, че ЕС трябва да даде приоритет на тяхната защита и да гарантира зачитането на техните основни права; поради това призовава за строги мерки за предотвратяване на влизането в ЕС на лица и организации, които се стремят да поддържат подобни вредни практики, както и за политики, насочени към ефективна защита на здравето, достойнството и сигурността на жените и момичетата;


Or. <Original>{EN}en</Original>
</Amend>
</RepeatBlock-Amend>

